THG เคาะปันผล 0.40 บ. ขึ้น XD 11 ก.พ.นี้ RAM จ่อรับเงิน 70 ลบ.
บอร์ด THG เคาะจ่ายปันผล 0.40 บ./หุ้น ขึ้น XD 11 ก.พ.65 กำหนดจ่าย 28 ก.พ.65 ฟาก RAM ผู้ถือหุ้นใหญ่อันดับหนึ่ง จ่อรับเงินปันผล 70 ลบ.
บอร์ด THG เคาะจ่ายปันผล 0.40 บ./หุ้น ขึ้น XD 11 ก.พ.65 จ่าย 28 ก.พ.65 ฟาก RAM ผู้ถือหุ้นใหญ่อันดับหนึ่ง จ่อรับเงิน 70 ลบ.
26 ม.ค. 2565

บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ระบุว่า ที่ประชุมคณะกรรมการบริษัทฯ เมื่อวันที่ 26 ม.ค.2565 อนุมัติการจ่ายปันผลจากงวดดำเนินงานวันที่ 1 ม.ค. 2564 ถึงวันที่ 30 ก.ย. 2564 เป็นเงินสดในอัตราหุ้นละ 0.40 บาท กำหนดขึ้นเครื่องหมาย XD วันที่ 11 ก.พ.2565 และกำหนดจ่ายเงินปันผลในวันที่ 28 ก.พ.2565
ทั้งนี้จากข้อมูลภาพรวมผู้ถือหุ้นใหญ่ THG จากข้อมูลปิดสมุดทะเบียน ณ วันที่ 6 สิงหาคม 2564 พบว่า RAM ได้ถือหุ้น THG เป็นจำนวน 177,013,044 หุ้น คิดเป็นร้อยละ 20.85 ของจำนวนหุ้นที่จําหน่ายและชําระแล้วทั้งหมดของ THG ดังนั้น จากการจ่ายปันผลดังกล่าว จะส่งผลให้ RAM ได้รับเงินจากการปันผลครั้งนี้ราว 70.81 ล้านบาท